兜底儿网名帖大全： 251 西晋《宣成宣君郭夫人之柩铭》西晋《宣成宣君郭夫人之柩铭》。
释文：夫人宜成宣君郭氏之柩。/讳槐，字媛韶，太原阳曲人也。其先胤自/宗周，王秀之穆，建国东虢，因而氏焉。父/城阳大守，讳配，字仲南，德迈当时。青龙/五年，应期诞生，黄中通理，高明柔克，聪/识知机，鉴来臧往。廿有一，嫔于武公。虔/恭粢盛，缉宁邦家。武公既薨，亲秉国政，敦风教，明褒贬，导德齐礼。十有余载，飨/兹二邦，仍援妃后，而缟服素裳，颜不加/饰。遭家不造，遇世多难，不曰坚乎？弘济/厥艰。春秋六十，元康六年，薨于第寝。附/葬于皇夫之兆。礼制依于武公。